**Ministru kabineta noteikumu “Par grozījumiem Ministru kabineta 2009.gada 15.decembra noteikumos Nr.1419 “Jaunsardzes centra nolikums”” projekta**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 16.panta pirmā daļa, Saeimas 2018. gada 7. jūnija lēmums “Par valsts aizsardzības mācības iekļaušanu valsts vidējās izglītības standartā”, Ministru kabinetā 2019.gada 11.jūnijā izskatītais un konceptuāli atbalstītais Informatīvais ziņojums "Par valsts aizsardzības mācības ieviešanu un Jaunsardzes attīstību 2019.-2027.gadā" (sēdes protokols Nr.28, 32.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jaunsardzes centrs 2018.gada septembrī uzsāka īstenot valsts aizsardzības mācību 13 izglītības iestādēs kā pilotprojektu. Pilotprojekts ir sekmīgi noslēdzies 2020.gada vasarā un katru mācību gadu valsts aizsardzības mācības īstenošanai pievienojas jaunas izglītības iestādes un apmācāmo skaits jau ir pārsniedzis 1500 skolēnu. Jaunsardzes centra nolikuma aktuālajā redakcijā nav noteikti uzdevumi, kas ir tieši attiecināmi uz valsts aizsardzības mācības īstenošanu un jaunsargu interešu izglītības programmas realizēšanu.Latvijas Republikas Saeima otrajā lasījumā 2020.gada 15.oktobrī ir atbalstījusi likumprojektu “Par valsts aizsardzības mācību un Jaunsardzi”, kurš cita starpā paredz, ka valsts aizsardzības mācību pasniegs Jaunsardzes centra personāls – jaunsargu instruktori, bet mācību priekšmeta īstenošanai nepieciešamos mācību līdzekļus nodrošinās Jaunsardzes centrs, līdz ar to Jaunsardzes centra nolikumu nepieciešams pielāgot minētajā likumprojektā ietvertajam tiesiskajam regulējumam, lai precīzāk noteiktu Jaunsardzes centra kompetences.Jaunsardzes centra nolikumā noteiktais iestādes mērķis – “*veicināt profesionālā dienesta karavīru atlases iespējas un sabiedrības izpratni par valsts aizsardzības jomu”* nav aktuāls, jo iestādes reorganizācijas rezultātā profesionālā dienesta karavīru rekrutēšanas funkcija tika nodota Nacionālajiem bruņotajiem spēkiem, bet sabiedrības informēšanas par valsts aizsardzības jomu funkcija tika nodota aizsardzības ministrijas pārraudzībā. Noteikumu projektā tiek piedāvāts precīzi noteikt Jaunsardzes centra mērķi un izteikt to jaunā redakcijā - *2. Centra darbības mērķis ir veicināt Latvijas jaunatnes izpratni un iesaisti visaptverošā valsts aizsardzībā.*Lai precīzāk norādītu uz jomu, kurā Jaunsardze centrs īsteno sadarbību ar biedrībām, nodibinājumiem un jaunatnes organizācijām, noteikumu projektā ir piedāvāts izteikt 3.5. punktu jaunā redakcijā - *3.5. īstenot sadarbību ar biedrībām, nodibinājumiem un jaunatnes organizācijām valsts aizsardzības mācības un Jaunsardzes kustības organizēšanas jautājumos.*Jaunsargu interešu izglītības un valsts aizsardzības mācības viens no uzdevumiem ir attīstīt jaunatnes fizisko sagatavotību un visaptverošai valsts aizsardzībai nepieciešamās iemaņas, kā piemēram, attīstīt pilsoniskās līdzdalības, sadarbības, kritiskās domāšanas un problēmrisināšanas prasmes, apgūt iemaņas, kas nepieciešamas, rūpējoties par sevi pārgājienos, laivu braucienos, kā arī attīstīt iemaņas novērtēt riskus un pielietot ierīces, kas nodrošina drošību, tai skaitā, šaušanas apmācībās, tāpēc noteikumu projektā ir piedāvāts papildināt ar punktu 3.8. šādā redakcijā -*3.8.attīstīt jaunatnes fizisko sagatavotību un* visaptverošai valsts aizsardzībai *nepieciešamās iemaņas.*Jaunsardzes centra aktuālajā nolikumā nav iekļautas normas par Jaunsardzes kustību jeb jaunsargu interešu izglītību un nepieciešams precīzāk norādīt, kādā veidā tiek realizēts jauniešu mācību process valsts aizsardzības jomā, tāpēc noteikumu projektā tiek piedāvāts izteikt 4.2. apakšpunktu jaunā redakcijā un papildināt noteikumus ar 4.2.1 apakšpunktu:*4.2. nodrošina izglītības procesu Jaunsardzē un īsteno jaunsargu interešu izglītības programmu;**4.2.1 nodrošina valsts aizsardzības mācības priekšmeta apguvi un organizē valsts aizsardzības mācības nometnes*.Jaunsardzes centrs sadarbībā ar pašvaldībām bieži organizē pasākumus, kur piedalās jaunieši, kuri nav jaunsargi un neapgūst valsts aizsardzības mācību, tāpēc piedāvājam precizēt nolikuma 4.3. punktu un izteikt to jaunā redakcijā, neliekot akcentu tikai uz sociālā riska grupas jauniešiem, jo tāda gradācija nenotiek: *4.3.  organizē informatīvi izglītojošus un citus pasākumus, iesaistot jauniešus, kuri nav jaunsargi un neapgūst valsts aizsardzības mācību.*Jaunsardzes centrs vairs nenodrošina aizsardzības nozares poligrāfijas darbu sagatavošanu, tāpēc grozījumu projektā tiek piedāvāts sašaurināt mācību metodisko materiālu sagatavošanas spektru. Aktuālās redakcijas vietā (*4.6. sagatavo metodiskos un informatīvos materiālus un mācību literatūru valsts aizsardzības jomā)* noteikumu projektā tiek piedāvāta šāda redakcijā: *4.6. sagatavo metodiskos un informatīvos materiālus un mācību literatūru valsts aizsardzības mācībai un jaunsargu interešu izglītības programmai.* Noteikumu projekts paredz svītrot no Jaunsardzes centra tiesībām neaktuālos punktus:*5.5. sniegt maksas pakalpojumus saskaņā ar tiesību aktiem, kas regulē kārtību, kādā no valsts budžeta finansējamās iestādes var sniegt maksas pakalpojumus;**5.6. nodot bezatlīdzības lietošanā foto materiālus, uz kuriem centram pieder attiecīgas autora mantiskās tiesības.*  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Jaunsardzes centrs |
| 4. | Cita informācija | Noteikumu projekts tiks īstenots Aizsardzības ministrijai piešķirtā valsts budžeta finansējuma ietvaros no programmas 34.00.00 “Jaunsardzes centrs”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunsardzes centra darbinieki, jaunsargi un skolēni, kuri apgūst valsts aizsardzības mācību.Jaunsardzē darbojas kopumā ap 8000 bērni un jaunieši, savukārt valsts aizsardzības mācību no 2024./25. mācību gada plānots ieviest kā obligātu mācību priekšmetu vidējā izglītībā. |
| 2. | Tiesiskā regulējuma ietekme uz tautsaimniecību un administratīvo slogu | Projekta izpilde tiks realizēta esošo pārvaldes funkciju ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Jaunsardzes centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas. |
| 3. | Cita informācija | Nav |

Ministru prezidenta biedrs,

aizsardzības ministrs Artis Pabriks